ΚΑΝΟΝΙΣΜΟΣ (ΕΟΚ) αριθ. 1515/92 ΤΗΣ ΕΠΙΤΡΟΠΗΣ της 11ης Ιουνίου 1992 για τον καθορισμό μεταβατικών μέτρων σχετικά με τις λεπτομέρειες εφαρμογής του καθεστώτος στηρίξεως για τους παραγωγούς σογιόσπορου, γογγυλόσπορου και ηλιανθόσπορου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3766/91 του Συμβουλίου της 12ης Δεκεμβρίου 1991 για την καθιέρωση καθεστώτος στηρίξεως για τους παραγωγούς σογιόσπορου, γογγυλόσπορου και ηλιανθόσπορου (1), και ιδίως το άρθρο 11,

Εκτιμώντας:

ότι το άρθρο 9 παράγραφος 2 του κανονισμού (ΕΟΚ) αριθ. 1594/83 του Συμβουλίου της 14ης Ιουνίου 1983 στους ελαιούχους σπόρους (2), όπως τροποποιήθηκε τελευταία από τον κανονισμό (ΕΟΚ) αριθ. 1321/90 (3), προβλέπει ότι οι εισαγωγές γογγυλόσπορου και ηλιανθόσπορου υπάγονται σε σύστημα ελέγχου για να αποφευχθεί να ζητούνται για τους σπόρους αυτούς οι ενισχύσεις που προβλέπονται για τους σπόρους που παράγονται στην Κοινότητα- ότι το άρθρο 28 παράγραφοι 1 και 2 του κανονισμού (ΕΟΚ) αριθ. 2681/83 της Επιτροπής της 21ης Σεπτεμβρίου 1983 περί λεπτομερειών εφαρμογής του καθεστώτος ενισχύσεως για τους ελαιούχους σπόρους (4), όπως τροποποιήθηκε τελευταία από τον κανονισμό (ΕΟΚ) αριθ. 2964/91 (5) καθορίζει τις προθεσμίες αποδεσμεύσεως των εγγυήσεων με τις οποίες μπορεί να συνδυαστεί το σύστημα ελέγχου των εισαγωμένων σπόρων-

ότι τα άρθρα 10 και 11 του κανονισμού (ΕΟΚ) αριθ. 1813/84 της Επιτροπής της 28ης Ιουνίου 1984 περί των διαδικασιών εφαρμογής των διαφορικών ποσών για τους κραμβόσπορους , γογγυλόσπορους και ηλιανθόσπορους (6), όπως τροποποιήθηκε τελευταία από τον κανονισμό (ΕΟΚ) αριθ. 1539/90 (7), προβλέπει ότι οι σπόροι για τους οποίους υπάρχουν ενδοκοινοτικές συναλλαγές συνοδεύονται από ένα αντίγραφο ελέγχου που αναφέρεται στο άρθρο 10 του κανονισμού (ΕΟΚ) αριθ. 2823/87 της Επιτροπής (8) και από εγγύηση- ότι το άρθρο 13 του κανονισμού (ΕΟΚ) αριθ. 1813/84 καθορίζει τις προθεσμίες αποδεσμεύσεως της εν λόγω εγγυήσεως-

ότι το άρθρο 2 παράγραφος 1 του κανονισμού (ΕΟΚ) αριθ. 1594/83 και το άρθρο 6 του κανονισμού (ΕΟΚ) αριθ. 2194/85 του Συμβουλίου της 25ης Ιουλίου 1985 για τη θέσπιση γενικών κανόνων σχετικά με τα ειδικά μέτρα για τους σογιόσπορους (9), όπως τροποποιήθηκε τελευταία από τον κανονισμό (ΕΟΚ) αριθ. 1725/91 (10), προβλέπει ένα σύστημα ελέγχου μόνο για τους σπόρους για τους οποίους έχει προβλεφθεί-

ότι το καθεστώς στηρίξεως που καθιερώθηκε από τον κανονισμό (ΕΟΚ) αριθ. 3766/91 υποκαθιστά τις διατάξεις όσον αφορά τη στήριξη για τους γογγυλόσπορους, ηλιανθόσπορους και σογιόσπορους που καθορίστηκαν από τους κανονισμούς αριθ. 136/66/ΕΟΚ του Συμβουλίου (11), όπως τροποποιήθηκε τελευταία από τον κανονισμό (ΕΟΚ) αριθ. 356/92 (12) και (ΕΟΚ) αριθ. 1491/85 του Συμβουλίου (13) όπως τροποποιήθηκε τελευταία από τον κανονισμό (ΕΟΚ) αριθ. 1724/91 (14) για τους ελαιούχους σπόρους που θα συγκομισθούν το 1992- ότι κατά συνέπεια οι σπόροι της συγκομιδής 1992 δεν θα τεθούν υπό έλεγχο στις επιχειρήσεις ούτε θα εξακριβωθούν- ότι για να αποφευχθεί κάθε κίνδυνος απάτης, πρέπει να τεθούν υπό έλεγχο, στις επιχειρήσεις, οι σπόροι που έχουν εισαχθεί και για τους οποίους έχει συσταθεί εγγύηση, πριν από την κατάργηση του συστήματος στηρίξεως που ισχύει σήμερα- ότι, δεδομένου ότι οι κοινοτικοί σπόροι δεν επωφελούνται πλέον της στηρίξεως, πρέπει να ανασταλούν τα συστήματα ελέγχου τόσο για τους εισαγόμενους σπόρους όσο και για τους σπόρους για τους οποίους γίνονται ενδοκοινοτικές συναλλαγές- ότι προκειμένου να αποφευχθεί, κατά το μέτρο του δυνατού, η αλληλεπίδραση των δύο καθεστώτων στηρίξεως, πρέπει να μειωθούν οι προθεσμίες που προβλέπονται για την αποδέσμευση των εγγυήσεων για τους εισαγομένους σπόρους γογγυλόσπορου και ηλιανθόσπορου καθώς και για τους σπόρους για τους οποίους υπάρχουν ενδοκοινοτικές συναλλαγές-

ότι για να αποφευχθεί οποιοσδήποτε κίνδυνος απάτης, πρέπει να τεθούν υπό ορθόν έλεγχο τα εναπομένοντα αποθέματα κοινοτικών ελαιούχων σπόρων στις επιχειρήσεις κατά τη στιγμή κατά την οποία θα λήξει το καθεστώς στηρίξεως που ισχύει σήμερα-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Εξωκοινοτικές συναλλαγές

1. Όλοι οι εισαγόμενοι σπόροι ή τα μείγματα κραμβόσπορων ή ηλιανθόσπορων που υπόκεινται στην υποχρέωση εγγύησης που προβλέπεται στο άρθρο 27 παράγραφος 1 του κανονισμού (ΕΟΚ) αριθ. 2681/83 τίθενται υπό τον έλεγχο, που αναφέρεται στο άρθρο 2 του κανονισμού (ΕΟΚ) αριθ. 1594/83, στις 30 Ιουνίου 1992.

2. Το σύστημα ελέγχου των εισαγόμενων γογγυλόσπορων και ηλιανθόσπορων που αναφέρεται στο άρθρο 26 του κανονισμού (ΕΟΚ) αριθ. 2681/83 δεν εφαρμόζεται στις εισαγωγές που πραγματοποιούνται μετά από τις 30 Ιουνίου 1992.

3. Οι προθεσμίες που προβλέπονται στο άρθρο 28 παράγραφος 1 πρώτο και δεύτερο εδάφιο του κανονισμού (ΕΟΚ) αριθ. 2681/83 για την αποδέσμευση των εγγυήσεων που έχουν συσταθεί για εισαγόμενους γογγυλόσπορους και ηλιανθόσπορους δεν υπερβαίνουν την 31η Μαρτίου 1993.

4. Παρά τη διάταξη του άρθρου 28 παράγραφος 2 δεύτερο εδάφιο του κανονισμού (ΕΟΚ) αριθ. 2681/83, εάν η απόδειξη που αναφέρεται στην παράγραφο 1 του προαναφερθέντος άρθρου υποβάλλεται μετά τις 31 Μαρτίου 1993, η εγγύηση αποδίδεται μετά από αφαίρεση ποσού ίσου με το 25 % της εγγύησης που έχει συσταθεί, για κάθε μήνα ή μέρος του μηνός καθυστερήσεως όσον αφορά την υποβολή της εν λόγω αποδείξεως.

Άρθρο 2

Ενδοκοινοτικές συναλλαγές

1. Το σύστημα ελέγχου που εφαρμόζεται στις ενδοκοινοτικές συναλλαγές γογγυλόσπορων και ηλιανθόσπορων που αναφέρονται στο άρθρο 10 παράγραφος 1 του κανονισμού (ΕΟΚ) αριθ. 1813/84 δεν εφαρμόζεται στις δοσοληψίες που αρχίζουν μετά τις 30 Ιουνίου 1992.

2. Οι προθεσμίες που προβλέπονται στο άρθρο 13 παράγραφος 1 πρώτο εδάφιο του κανονισμού (ΕΟΚ) αριθ. 1813/84 για την αποδέσμευση των εγγυήσεων που έχουν συσταθεί για τους γογγυλόσπορους και ηλιανθόσπορους δεν υπερβαίνουν την 31η Μαρτίου 1993.

3. Παρά τη διάταξη του άρθρου 13 παράγραφος 1 δεύτερο εδάφιο του κανονισμού (ΕΟΚ) αριθ. 1813/84, εάν η απόδειξη που αναφέρεται στο άρθρο 12 του προαναφερθέντος κανονισμού υποβάλλεται μετά τις 31 Μαρτίου 1993, η εγγύηση αποδίδεται μετά από αφαίρεση ποσού ίσου με το 25 % της εγγυήσεως που έχει συσταθεί για κάθε μήνα ή μέρος του μηνός καθυστέρησης όσον αφορά την υποβολή της εν λόγω αποδείξεως.

Άρθρο 3

Έλεγχοι στις επιχειρήσεις

Τα κράτη μέλη προβαίνουν σε απογραφή που συνοδεύεται από υλικούς ελέγχους των απθεμάτων ηλιανθόσπορου, γογγυλόσπορου και σογιόσπορου που υπόκεινται στους ελέγχους που αναφέρονται στο άρθρο 2 του κανονισμού (ΕΟΚ) αριθ. 1594/83 και στο άρθρο 3 του κανονισμού (ΕΟΚ) αριθ. 2537/89 της Επιτροπής (15) και οι οποίοι καταργούνται αμφότεροι στις 30 Ιουνίου 1992. Στην απογραφή πρέπει να αναφέρεται, για κάθε επιχείρηση και για κάθε εγκατάσταση, η ποσότητα και η ποιότητα των κοινοτικών σπόρων που έχουν εξακριβωθεί, και των σπόρων τρίτων χωρών, αντιστοίχως. Η εν λόγω απογραφή αφορά τις επιχειρήσεις και τις εγκαταστάσεις που κατέχουν κοινοτικούς σπόρους στις 30 Ιουνίου 1992.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Ιουνίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 356 της 24. 12. 1991, σ. 17. (2) ΕΕ αριθ. L 163 της 22. 6. 1983, σ. 44. (3) ΕΕ αριθ. L 132 της 23. 5. 1990, σ. 15. (4) ΕΕ αριθ. L 266 της 28. 9. 1983, σ. 1. (5) ΕΕ αριθ. L 282 της 10. 10. 1991, σ. 15. (6) ΕΕ αριθ. L 170 της 29. 6. 1984, σ. 41. (7) ΕΕ αριθ. L 145 της 8. 6. 1990, σ. 20. (8) ΕΕ αριθ. L 270 της 23. 9. 1987, σ. 1. (9) ΕΕ αριθ. L 204 της 2. 8. 1985, σ. 1. (10) ΕΕ αριθ. L 162 της 26. 6. 1991, σ. 37. (11) ΕΕ αριθ. 172 της 30. 9. 1966, σ. 3025/66. (12) ΕΕ αριθ. L 139 της 15. 2. 1992, σ. 1. (13) ΕΕ αριθ. L 151 της 10. 6. 1985, σ. 15. (14) ΕΕ αριθ. L 162 της 26. 6. 1991, σ. 35. (15) ΕΕ αριθ. L 245 της 22. 8. 1989, σ. 8.